turjo4nis/wikipedia-bn-dump-20250701 huggingface dataset:
ম্যারিসা ম্যায়ের

ম্যারিসা ম্যায়ের (উচ্চারণ: ; জন্ম: ৩০ মে, ১৯৭৫) একজন আমেরিকান ব্যাবসায়িক নির্বাহী। তিনি বিশ্বখ্যাত ইন্টারনেট সেবাদাতা প্রতিষ্ঠান ইয়াহু! এর প্রধান নির্বাহী কর্মকর্তা। তার আগে তিনি গুগলের একজন নির্বাহী কর্মকর্তা ও মুখপাত্র হিসেবে দীর্ঘ দিন কাজ করেছেন। ফরচুন ৫০০ নামক একটি প্রতিষ্ঠানের কনিষ্ঠ প্রধান নির্বাহী কর্মকর্তা হয়েছিলেন।  এবং ফরচুন পত্রিকা-কর্তৃক ২০১২ সালের যুক্তরাষ্ট্রের ক্ষমতাবান মহিলা ব্যবসায়ী ব্যক্তিত্বের মধ্যে ১৪ তম হন।

জন্ম ও শিক্ষাজীবন

কর্মজীবন

পুরস্কার ও সম্মাননা

তথ্যসূত্র

বহিঃসংযোগ 
 টুইটার প্রোফাইল
 ইন্টারনেট মুভি ডাটাবেজ
 মুভিমেকার তৈরি করেছে: Makers: Women Who Make America

১৯৭৫-এ জন্ম
জীবিত ব্যক্তি
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
ফিনীয় বংশোদ্ভূত মার্কিন ব্যক্তি
২১শ শতাব্দীর মার্কিন নারী ব্যবসায়ী
২১শ শতাব্দীর মার্কিন ব্যবসায়ী
মার্কিন কম্পিউটার ব্যবসায়ী
মার্কিন কম্পিউটার প্রোগ্রামার
মার্কিন বিনিয়োগকারী
জার্মান বংশোদ্ভূত মার্কিন ব্যক্তি
মার্কিন প্রযুক্তি প্রধান নির্বাহী
মার্কিন নারী প্রধান নির্বাহী
তথ্য প্রযুক্তি ব্যবসায়ী
গুগলের কর্মচারী
মার্কিন কম্পিউটার বিজ্ঞানী
২১শ শতাব্দীর মার্কিন নারী বিজ্ঞানী
ওরিয়ান্থি

ওরিয়ান্থি প্যানাগারিস (জন্ম ১৯৮৫ সালের ২২ জানুয়ারি) গ্রিক-অস্ট্রেলিয়ান গিটারিস্ট। বিশ্বে যেসব মেয়ে গিটারিস্ট হিসেবে নিজেদের যোগ্যতা সবার সামনে তুলে ধরেছেন তার মধ্যে ওরিয়ান্থি অন্যতম।

প্রাথমিক জীবন 

ওরিয়ান্থি দক্ষিণ অস্ট্রেলিয়ার অ্যাডিলেডে জন্মগ্রহণ করেছিলেন। মাত্র তিন বছর বয়সে তিনি পিয়ানো শেখা শুরু করেন। বাবার আগ্রহেই তার গিটার শেখার শুরু। ১১ বছর বয়সে তিনি ইলেকট্রিক গিটার হাতে নেন। মাত্র ১৪ বছর বয়সেই ইংল্যান্ডে ও ফ্রান্সের বিভিন্ন ব্যান্ডের সঙ্গে বাজানোর অভিজ্ঞতা হয় তার। ওরিয়ান্থি জীবনে প্রথমবারের মতো মঞ্চে গিটার বাজান স্টিভ ভাই নামে একজন বিশ্ববিখ্যাত গিটারিস্টের অনুষ্ঠানে। এরপর ১৮ বছর বয়সে তার সৌভাগ্য হয় কার্লোস সান্টানা নামে আরেক বিশ্ববিখ্যাত গিটারিস্টের সঙ্গে বাজানোর। ২০০৩ সালের ৩০ মার্চ মেমোরিয়াল ড্রাইভ কনসার্টের শুরুতে শব্দ পরীক্ষা করার সময় সান্টানা ওরিয়ান্থিকে মঞ্চে উঠে তার সঙ্গে বাজাতে বলেন। পরে তিনি ওরিয়ান্থিকে ওই অনুষ্ঠানে তার সঙ্গে কিছুক্ষণ বাজানোর জন্য আমন্ত্রণ করেন।

সাফল্য 

ওরিয়ান্থির জীবনের মোড় ঘোরানোর মতো আরও কিছু সাফল্যের মধ্যে আছে ৫১তম বার্ষিক গ্র্যামি অ্যাওয়ার্ডসে বাজানো। ওখানে তিনি ক্যারি আন্ডারউডের লিড গিটারিস্ট হিসেবে ছিলেন। পরবর্তী সময়ে ক্যারি আন্ডারউডে তাকে নিয়মিত বাজানোর আমন্ত্রণ জানানো হয়। বিশ্ব-বিখ্যাত পপ-সম্রাট মাইকেল জ্যাকসন ইউটিউবে ওরিয়ান্থির ভিডিও দেখেন। মাইকেল জ্যাকসনের সঙ্গে ওরিয়ান্থির বাজানোরও কথা হয়েছিল। গ্র্যামি অ্যাওয়ার্ডের ওই অনুষ্ঠানের দিনেও মাইকেল জ্যাকসনের দল তার বাজানো দেখে এবং তার সঙ্গে চুক্তিবদ্ধ হয়। ‘দিস ইজ ইট’ নামের মাইকেল জ্যাকসনের কনসার্ট হওয়ার আগেই অবশ্য মাইকেল জ্যাকসন মৃত্যুবরণ করেন। ওরিয়ান্থি বিশ্বের অনেক নামকরা সংগীতশিল্পীর সঙ্গে কাজ করেছেন। বলিউডের রকস্টার চলচ্চিত্রের সাদ্দা হক গানের জন্য এ. আর. রহমানের সঙ্গেও তিনি কাজ করেন।

সফল গিটারিস্ট 
২০০৫ সালে পল রিড স্মিথের (পিআরএস) কাছে কার্লোস সান্টানা ওরিয়ান্থিকে তুলে ধরেন। এর পরই ওরিয়ান্থির নামেও পিআরএসের কয়েকটি গিটার মডেল বাজারে আসে। ওরিয়ান্থি বর্তমানে অ্যালিস কুপারের ব্যান্ডের স্থায়ী সদস্য হিসেবে গিটার বাজাচ্ছেন।

ওরিয়ান্থির অ্যালবাম 
 ভায়োলেট জার্নি (২০০৭)
 বিলিভ (২০০৯)
 ফায়ার (ইপি) (২০১১)

তথ্যসূত্র

বহিঃসংযোগ 

 
 
 
 
 Orianthi's page at 19 Entertainment
 Orianthi's Twitter page

গেফেন রেকর্ডসের শিল্পী
লিড গিটারবাদক
১৯৮৫-এ জন্ম
জীবিত ব্যক্তি
মার্কিন যুক্তরাষ্ট্রে অস্ট্রেলীয় প্রবাসী
২০০৯ বাংলাদেশ জাতীয় ফুটবল দলের ফলাফল

এই নিবন্ধটি ২০০৯ সালে বাংলাদেশ জাতীয় ফুটবল দলের ফলাফলের বিবরণ।

বাংলাদেশ জাতীয় ফুটবল দল
হার্বিন আন্তর্জাতিক বরফ এবং তুষার ভাস্কর্য উৎসব

হারবিন বরফ উৎসব () হচ্ছে চীনের উত্তর-পূর্বাঞ্চলের শহর হার্বিনের শীতল-স্থাপত্য। জিলিয়ান প্রদেশের হার্বিন শহরের জিনগুয়েতান ন্যাশনাল ফরেস্ট নামের লেক ঘেরা পার্কে এ উৎসবের আয়োজন করা হয়ে থাকে। প্রতিবছর জানুয়ারির ৫ তারিখ থেকে হার্বিনে প্রদেশের হেলোজিঙ্গ শহরে আয়োজিত হয় হার্বিন ইন্টারন্যাশনাল আইস অ্যান্ড স্নো স্কাল্পচার ফেস্টিভ্যাল এবং এটি চলে ফেব্রুয়ারি ২৫ তারিখ পর্যন্ত। উৎসবের গোড়াপত্তন হয়েছিল ১৯৬৩ সালে। তবে টানা আয়োজিত হচ্ছে ১৯৮৫ সাল থেকে।

তাপমাত্রা 
সাইবেরিয়ার খুব কাছেই হারবিন শহর। গ্রীষ্মে হারবিনের গড় তাপমাত্রা থাকে ২১ দশমিক ২ ডিগ্রি সেলসিয়াস। শীতকালে থাকে মাইনাস ১৬ দশমিক ৮ ডিগ্রি। বার্ষিক সর্বনিম্ন তাপমাত্রা নামতে পারে মাইনাস ৩৫ ডিগ্রি সেলসিয়াস পর্যন্ত। আর হারবিন শহরের পাশ দিয়ে বয়ে গেছে সোংহুয়া নদী।

বরফের স্থাপত্য 
হারবিন উৎসবে থাকে নানা আয়োজন। তার মধ্যে প্রধান আকর্ষণ হলো বরফের অট্টালিকা আর স্থাপত্য। এ ছাড়া থাকে তুষার দিয়ে গড়া পৌরাণিক সব চরিত্র, বিভিন্ন প্রাণীর অবয়ব কিংবা প্রাচীন প্রাসাদ। সোংহুয়া নদী থেকে দুই-তিন ফুট চওড়া বরফের চাঁই এনে তৈরি করা হয় অট্টালিকাগুলো। বরফ কাটতে ব্যবহূত হয় বিশেষ বিশেষ বাটালি, কুঠার ও করাত। আর বরফগুলো আলোকভেদী করার জন্য শিল্পীরা ব্যবহার করেন বিশুদ্ধ পানি। অট্টালিকাগুলো দাঁড়িয়ে গেলে সাজানো হয় বর্ণিল আলো দিয়ে। ব্যবহার করা হয় লেজার।
হারবিন ইন্টারন্যাশনাল আইস অ্যান্ড স্নো স্কাল্পচার ফেস্টিভ্যালে থাকে কয়েকটি বিভাগ। একেকটি বিভাগে চলে একেক রকম ‘শীতল প্রদর্শন’। যেমন আইস অ্যান্ড স্নো ওয়ার্ল্ডে গেলে দেখা মেলে দুনিয়ার সবচেয়ে বড় ও মজার মজার সব বরফ-ভাস্কর্য। ঝাওলিন পার্কে গেলে চোখ জুড়াবে বরফের বিচিত্র লণ্ঠন দেখে। তুষারের অন্য রূপ চোখে পড়ে সান আইল্যান্ড সিনিক এরিয়ায়। তুষার-জাদুঘরও আছে।

গ্যালারি

তথ্যসূত্র

বহিঃসংযোগ 
 Harbin Ice Festival Facts
 Harbin Ice Festival 
 2003 Harbin Snow and Ice Festival
 2005 Harbin Snow and Ice Festival
 2006 Harbin Snow and Ice Festival
 2006 Harbin Snow and Ice Festival
 2007 Harbin Snow and Ice Festival
 2009 Harbin Snow and Ice Festival
 2013 Harbin Snow and Ice Festival

চীনের উৎসব
বরফ
শীতকালীন উৎসব
২০১২ বাংলাদেশ জাতীয় ফুটবল দলের ফলাফল

এই নিবন্ধটি ২০১২ সালে বাংলাদেশ জাতীয় ফুটবল দলের ফলাফলের বিবরণ।

বাংলাদেশ জাতীয় ফুটবল দল
২০১০ বাংলাদেশ জাতীয় ফুটবল দলের ফলাফল

এই নিবন্ধটি ২০১০ সালে বাংলাদেশ জাতীয় ফুটবল দলের ফলাফলের বিবরণ।

২০১০ এএফসি চ্যালেঞ্জ কাপ

গোল স্কোরার 

বাংলাদেশ জাতীয় ফুটবল দল
বাংলাদেশের ফুটবল ক্লাবের তালিকা

বাংলাদেশে প্রায় ৪১০০ ফুটবল খেলার ক্লাব আছে।

পেশাদার ক্লাব 
এখানে জাতীয় পর্যায়ে বিভিন্ন লীগ বা টুনামেন্টে খেলা দলগুলোর তালিকা দেওয়া হল:

 ঢাকা আবাহনী (ঢাকা)
 চট্টগ্রাম আবাহনী (চট্টগ্রাম)
 ঢাকা মোহামেডান (ঢাকা)
 চট্টগ্রাম মোহামেডান (চট্টগ্রাম)
 বসুন্ধরা কিংস (ঢাকা)
 বাংলাদেশ পুলিশ ফুটবল ক্লাব (ঢাকা)
 শেখ রাসেল ক্রীড়া চক্র (ঢাকা)
 শেখ জামাল ধানমন্ডি ক্লাব (ঢাকা)
 ফর্টিস ফুটবল ক্লাব (ঢাকা)
 রহমতগঞ্জ মুসলিম ফ্রেন্ডস সোসাইটি (ঢাকা)
 ব্রাদার্স ইউনিয়ন (ঢাকা)
 গোপালগঞ্জ স্পোর্টিং ক্লাব
 মুক্তিযোদ্ধা সংসদ ক্রীড়া চক্র (ঢাকা)
 ফকিরেরপুল ইয়ংমেন্স ক্লাব, ঢাকা
 ঢাকা ওয়ান্ডারার্স ক্লাব
 পিডব্লিউডি স্পোর্টস ক্লাব
 বাফুফে এলিট ফুটবল একাডেমি
 ওয়ারী ক্লাব ঢাকা
 নোফেল স্পোর্টিং ক্লাব
 ফরাশগঞ্জ স্পোর্টিং ক্লাব (ঢাকা
 উত্তরা ফুটবল ক্লাব
 যাত্রাবাড়ী ক্রীড়া চক্র
 সমাজ কল্যাণ ক্রীড়া সংসদ মুগদা
 সাইফ স্পোর্টিং ক্লাব (ঢাকা)
 আরামবাগ ক্রীড়া সংঘ (ঢাকা)
 বিজেএমসি দল
 ফেনী সকার ক্লাব (ফেনী)
 উত্তর বারিধারা স্পোর্টিং ক্লাব
 নারায়ণগঞ্জ শুকতারা সংসদ
 স্বাধীনতা ক্রীড়া সংঘ
 আজমপুর ফুটবল ক্লাব উত্তরা
 গোপালগঞ্জ স্পোর্টিং ক্লাব
 খুলনা আবাহনী ক্রীড়া চক্র
 আজাদ স্পোর্টিং ক্লাব
 ভিক্টোরিয়া স্পোর্টিং ক্লাব
 বিয়ানীবাজার স্পোর্টিং ক্লাব
 রামপুর বয়েজ ক্লাব (ফেনী)
 অগ্রণী ব্যাংক লিমিটেড স্পোর্টস ক্লাব
 ইস্কাটন সবুজ সংঘ ক্লাব
 কাওরান বাজার প্রগতি সংঘ
 ঢাকা সিটি ফুটবল ক্লাব
 টিএন্ডটি ক্লাব মতিঝিল
 বাংলাদেশ ক্রীড়া শিক্ষা প্রতিষ্ঠান ফুটবল দল
 বাংলাদেশ বিমান বাহিনী ফুটবল দল
 বাংলাদেশ নৌবাহিনী ফুটবল দল
 বাংলাদেশ সেনাবাহিনী ফুটবল দল
 বাংলাদেশ সেনাবাহিনী মহিলা ফুটবল দল
 ইস্ট এন্ড ক্লাব
 লিটল ফ্রেন্ডস ক্লাব
 সদ্যপুস্কুরিনী যুব স্পোর্টিং ক্লাব, রংপুর
 টঙ্গী মেট্রো স্পোর্টিং ক্লাব (টঙ্গী)
 মিতালি ফুটবল ক্লাব (আমতলী)
 রাজশাহী দিগন্তপ্রসারী ক্লাব (রাজশাহী)
 ঢাকা ইউনাইটেড স্পোর্টস ক্লাব
 বাড্ডা জাগরনী সংসদ
 কক্স সিটি স্পোর্টিং ক্লাব
 আরপি বাজার স্পোর্টিং ক্লাব 
 বাসাবো তরুন সংঘ
 বাংলাদেশ বয়েজ ক্লাব
 মহাখালী একাদশ 
 সাধারণ বীমা ক্রীড়া সংস্থা
 ফ্রেন্ডস সোশাল ওয়েলফেয়ার
 নবাবপুর ক্রীড়া চক্র
 কসাইটুলি সমাজ কল্যান পরিষদ
 পূর্বাচল পরিষদ 
 টঙ্গী ক্রীড়া চক্র
 সিটি ক্লাব 
 দিলকুশা স্পোর্টিং ক্লাব
 বিকেএসপি
 খিলগাঁও ফুটবল একাডেমি
 গৌরীপুর স্পোর্টিং ক্লাব
 টাঙ্গাইল ফুটবল একাডেমি
 দিপালী যুব সংঘ
 কল্লোল সংঘ
 লালবাগ স্পোর্টিং ক্লাব
 বিক্রমপুর কিংস
 দি মুসলিম ইন্সটিটিউট
 নারিন্দা জুনিয়র লায়ন্স ক্লাব
 উত্তরা ফ্রেন্ডস ক্লাব
 কিংস্টার স্পোর্টিং ক্লাব
 ওয়াজেদ মিয়া ক্রীড়া চক্র, রংপুর
 রেইনবো অ্যাথলেটিক ক্লাব
 জাবিদ আহসান সোহেল ক্রীড়া চক্র
 শান্তিনগর ক্লাব
 আসাদুজ্জামান ফুটবল একাডেমি, মাগুরা
 আলমগীর সমাজ কল্যাণ কে.এস
 চকবাজার ইউনাইটেড
 আরামবাগ ফুটবল একাডেমি
 বরিশাল ফুটবল একাডেমি
 যাত্রাবাড়ী ঝটিকা সংসদ
 গুলবাগ আরাফ স্পোর্টিং ক্লাব
 কদমতলা সংসদ
 গভ: প্রিন্টিং প্রেস এস অ্যান্ড আরসি
 মীরহাজীরবাগ স্পোর্টিং ক্লাব
 সাইফ স্পোর্টিং ক্লাব লিমিটেড যুবদল
 সিটি ইউনাইটেড ক্লাব
 সিদ্দিকবাজার ঢাকা জুনিয়র স্পোর্টিং ক্লাব
 ইলিয়াস আহমদ চৌধুরী স্মৃতি সংঘ, মাদারীপুর
 এফসি ব্রাহ্মণবাড়িয়া, ব্রাহ্মণবাড়িয়া
 এফসি উত্তরবঙ্গ, কুড়িগ্রাম
 সবুজ কল্যাণ কেন্দ্র মুন্সীগঞ্জ
 স্কাইলার্ক ফুটবল ক্লাব
 ফ্রেন্ডস সোশ্যাল ওয়েলফেয়ার

তথ্যসূত্র 

বাংলাদেশের ফুটবল ক্লাব
ফুটবল ক্লাবের তালিকা
বাংলাদেশের ক্রীড়া সম্পর্কিত তালিকা
ব্যারি শার্পলেস

কার্ল ব্যারি শার্পলেস একজন মার্কিন রসায়নবিজ্ঞানী। তিনি ২০০১ ও ২০২২ সালে রসায়নে নোবেল পুরস্কার লাভ করেন। তিনি ক্রিপস রিসার্চ রসায়ন বিভাগের সঙ্গে যুক্ত। প্রায় দুই দশক আগে ক্লিক রসায়ন নিয়ে কাজ শুরু করেছিলেন। গবেষণায় দেখা গিয়েছে, ক্লিক রসায়ন নির্ভরযোগ্য রসায়ন। এখানে প্রতিক্রিয়া দ্রুত ঘটে এবং অযাচিত বস্তুগুলোকে এড়ানো সম্ভব হয়। প্রায় দুই দশক ধরে ক্লিক রসায়ন নিয়ে কাজ করার জন্য তিনি ২০২২ সালেও নোবেল পুরস্কার লাভ করেন।

জীবনী 
শার্পলেস ফিলাডেলফিয়ায় জন্মগ্রহণ করেন। তিনি ১৯৬৩ সালে ডার্টমাউথ কলেজ থেকে বিএ এবং ১৯৬৮ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি অর্জন করেন। তিনি স্ট্যানফোর্ড বিশ্ববিদ্যালয় ও হার্ভার্ড বিশ্ববিদ্যালয় এ ডক্টরেটোত্তর গবেষণা করেন। তিনি ম্যাসাচুসেট্‌স ইনস্টিটিউট অফ টেকনোলজি ও স্ট্যানফোর্ড বিশ্ববিদ্যালয় এ অধ্যাপনা করেন।

২ বার নোবেল জয়

সম্মাননা 
 ডার্টমাউথ কলেজ, ১৯৯৫
 রয়েল ইন্সটিটিউট অব টেকনোলজি, স্টকহোম, ১৯৯৫
 টেকনিক্যাল ইউনিভার্সিটি, মিউনিখ, ১৯৯৫
 Catholic University of Louvain, Belgium, ১৯৯৬
 Wesleyan University, ১৯৯৯

তথ্যসূত্র

বহিঃসংযোগ 

১৯৪১-এ জন্ম
রসায়নে ওল্ফ পুরস্কার বিজয়ী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
স্ট্যানফোর্ড বিশ্ববিদ্যালয়ের শিক্ষক
হার্ভি পুরস্কার বিজয়ী
নোবেল বিজয়ী রসায়নবিদ
মার্কিন রসায়নবিদ
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন নোবেল বিজয়ী
হার্ভার্ড বিশ্ববিদ্যালয়ের প্রাক্তন শিক্ষার্থী
জৈব রসায়নবিদ
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
রিচার্ড শ্রক

রিচার্ড রয়েস শ্রক একজন মার্কিন রসায়নবিজ্ঞানী। তিনি ২০০৫ সালে রসায়নে নোবেল পুরস্কার লাভ করেন।

জীবনী 
তিনি ১৯৬৭ সালে ইউনিভার্সিটি অব ক্যালিফর্নিয়া, রিভারসাইড থেকে বিএ এবং ১৯৭১ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৭৫ সালে ম্যাসাচুসেট্‌স ইনস্টিটিউট অফ টেকনোলজিতে শিক্ষক হিসেবে যোগ দেন এবং ১৯৮০ সালে পূর্ণ অধ্যাপক পদে উন্নীত হন।

তথ্যসূত্র

বহিঃসংযোগ 

১৯৪৫-এ জন্ম
নোবেল বিজয়ী রসায়নবিদ
জীবিত ব্যক্তি
ম্যাসাচুসেট্‌স ইনস্টিটিউট অব টেকনোলজির শিক্ষক
হার্ভার্ড বিশ্ববিদ্যালয়ের প্রাক্তন শিক্ষার্থী
জার্মান বংশোদ্ভূত মার্কিন ব্যক্তি
কেমব্রিজ বিশ্ববিদ্যালয়ের শিক্ষক
মার্কিন নোবেল বিজয়ী
অজৈব রসায়নবিদ
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রয়েল সোসাইটির বিদেশি সদস্য
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
হংকং আন্তর্জাতিক বিমানবন্দর

হংকং আন্তর্জাতিক বিমানবন্দর  হংকং-এর জাতীয় বিমানবন্দর। চেক ল্যাপ কক দ্বীপে অবস্থিত হওয়ায় বিমানবন্দরটি চেক ল্যাপ কক এয়ারপোর্ট নামেও পরিচিত। ১৯৯৮ সালে এই বিমানবন্দরের কার্যক্রম শুরু হয়। এটি একটি গুরুত্বপূর্ণ আঞ্চলিক যোগাযোগ কেন্দ্র। এটি বিশ্বের অন্যতম বৃহৎ বিমানবন্দর। এয়ারপোড়্রট অথরিটি হংকং এটি পরিচালনা করে। ক্যাথে প্যাসিফিক, ড্রাগন এয়ার, হংকং এয়ারলাইন্স, হংকং এক্সপ্রেস এয়ারওয়েজ এবং এয়ার হংকং একে প্রধান কেন্দ্র হিসেবে ব্যবহার করে। এই বিমানবন্দরটি বিশ্বের ১৫০টি শহরের সাথে হংকং এবং চীনকে সংযুক্ত করেছে।

হংকং এর অর্থনীতিতে এই বিমানবন্দর গুরুত্বপূর্ণ অবদান রাখে। প্রায় ৬০০০০ জন মানুষের কর্মস্থল এই বিমানবন্দর। ৯০টি এয়ারলাইন্স এই বিমানবন্দর ব্যবহার করে। ২০১১ সালে ৫৩,৩১৪,২১৩ যাত্রী এই বিমানবন্দর দিয়ে চলাচল করেছে। যাত্রী চলাচলের দিক থেকে এটি বিশ্বের ১০ম বৃহত্তম বিমানবন্দর। এছাড়া কার্গো পরিবহনের দিক থেকে এটি মেম্ফিস ইন্টারন্যাশনাল এয়ারপোর্টকে অতিক্রম করে বিশ্বের সবচেয়ে ব্যস্ত বিমানবন্দর হয়েছে।

ইতিহাস

তথ্যসূত্র

বহিঃসংযোগ 

 
 
 World Aero Data – হংকং আন্তর্জাতিক বিমানবন্দর
 openNav: HKG / VHHH charts
 Asia Airfreight Terminal Company Limited, Hong Kong
 Air transport in Hong Kong – Trade Development Council
 Extreme Engineering: Hong Kong Airport on Discovery.com

হংকংয়ের বিমানবন্দর
শ্রীশচন্দ্র চট্টোপাধ্যায়

শ্রীশচন্দ্র চট্টোপাধ্যায় (জন্ম: ১১ সেপ্টেম্বর, ১৮৭৩ - মৃত্যু: ?, ১৯৬৬) ছিলেন তদানীন্তন পাকিস্তান গণ-পরিষদের সদস্য। একাধারে তিনি ছিলেন শিক্ষক, আইনজীবী, ভারতবিভাগ প্রস্তাবের ঘোরবিরোধী। ঢাকার চুরাইন (সম্ভবতঃ জুরাইন) এলাকায় জন্মগ্রহণ করেন। তার পিতার নাম ছিল নবীনচন্দ্র চট্টোপাধ্যায়। ১৯৬২ সালে পাকিস্তান ত্যাগ করে ভারতবর্ষে চলে যান। তিনি জাতীয়তাবাদী আন্দোলনের ভাবধারায় প্রভাবান্বিত ছিলেন।

হিন্দু জাতিভেদ প্রথা ও ছুঁৎমার্গের ঘোর বিরোধী ছিলেন। বিভিন্ন সময়ে বন্যা, দুর্ভিক্ষ এবং মহামারীতে সেবাকাজে জড়িয়েছেন নিজেকে। প্রাথমিক শিক্ষাবিস্তার তথা গান্ধীজীর পরিকল্পিত বুনিয়াদী শিক্ষা-প্রসারে ব্যাপক উৎসাহী ব্যক্তিত্ব ছিলেন তিনি।

প্রারম্ভিক জীবন 
১৮৯৩ সালে নারায়ণগঞ্জ স্কুল থেকে এন্ট্রান্স পাস করে ঢাকা জগন্নাথ কলেজে ভর্তি হন। সেখান থেকে ১৮৯৫ সালে এফ.এ., ১৮৯৭ সালে ঢাকা কলেজ থেকে বি.এ. ও ১৯০৪ সালে বি.এল. পাশ করেন। কলেজ জীবনে বিপ্লবী অনুশীলন দলের ব্যায়াম সমিতিতে যোগ দিয়েছিলেন। অতঃপর ১৮৯৭ সাল থেকে ১৯০৫ সাল পর্যন্ত সময়কালে নারায়ণগঞ্জ স্কুলে শিক্ষকতা করেছেন। সেখানে তিনি ইতিহাস ও গণিত বিষয় পড়াতেন। তারপর থেকে জাতীয়তাবাদী আন্দোলনে সক্রিয় হন।

ঢাকা ষড়যন্ত্র, বরিশাল ষড়যন্ত্র ও গৌহাটি গুলিবর্ষণ মামলায় উকিলরূপে আসামীপক্ষ সমর্থন করেন। অসহযোগ আন্দোলনে যোগ দিয়ে আইন ব্যবসায় ছেড়ে দেন। দেশবন্ধু চিত্তরঞ্জন দাসকে স্বরাজ্য দল গঠনে প্রভূতঃ সাহায্য করেন।

রাজনৈতিক জীবন 
১৯২৬ সালে একটি বক্তৃতার জন্য তিনি কারাদণ্ডে দণ্ডিত হন। ১৯২৮ সালে কলকাতা কংগ্রেসে গান্ধীজীর ডোমিনিয়ন স্ট্যাটাস দাবি প্রস্তাবের প্রবল বিরোধিতা করেন। ১৯৩২ সালে পুনরায় ডুর্নো গুলিবর্ষণ মামলায় তাকে আবারো কারাদণ্ডে দণ্ডিত করা হয়। ১৯৩৫ সালে ঢাকা জেলা কংগ্রেসের সভাপতি হিসেবে মনোনীত হন। ১৯৪২ সালে ভারত-ছাড় আন্দোলনে যোগ দেন তিনি। ভারতবিভাগ প্রস্তাবের ঘোরতর বিরোধিতা করেছেন। ভারত বিভাজনের পর তিনি পাকিস্তানে থেকে যান। ১৯৪৮ থেকে ১৯৫৫ সাল পর্যন্ত পাকিস্তান গণ-পরিষদের সদস্য ছিলেন। পাকিস্তানের প্রতিনিধিরূপে বিভিন্ন বৈদেশিক সম্মেলনে যোগ দেন।

তথ্যসূত্র 

১৮৭৩-এ জন্ম
১৯৬৬-এ মৃত্যু
ঢাকার ব্যক্তি
ঢাকার বিপ্লবী
ঢাকা কলেজের প্রাক্তন শিক্ষার্থী
পাকিস্তান জাতীয় পরিষদ সদস্য ১৯৪৭-১৯৫৪
পাকিস্তান গণপরিষদ সদস্য
খুরশীদ জাহান হক

খুরশীদ জাহান হক (১১ আগস্ট ১৯৩৯ - ১৪ জুন ২০০৬; চকলেট আপা নামেও পরিচিত) ছিলেন একজন বাংলাদেশী রাজনীতিবিদ, সাবেক সংসদ সদস্য। তিনি বাংলাদেশের সাবেক প্রধানমন্ত্রী বেগম খালেদা জিয়ার বড় বোন। সাবেক পেট্রোবাংলার চেয়ারম্যান মোজাম্মেল হক তার স্বামী ছিলেন।

ব্যক্তিগত ও রাজনৈতিক জীবন 
খুরশীদ জাহান হক বেঙ্গল প্রেসিডেন্সির দিনাজপুর জেলার বালুবাড়িতে ১১ আগস্ট ১৯৩৯ সালে জন্মগ্রহণ করেন । তিনি ফেনী জেলার ফুলগাজীতে একটি বাঙালি মুসলিম পরিবারের সদস্য ছিলেন।

তিনি ছিলেন চা-ব্যবসায়ী ইস্কান্দার আলী মজুমদারের কন্যা, যিনি ছিলেন সালামত আলী মজুমদারের পুত্র, যিনি ছিলেন আজগর আলী মজুমদারের পুত্র, যিনি ছিলেন নাহার মুহম্মদ খানের পুত্র, যিনি ছিলেন মুরাদ খানের পুত্র। ১৬ শতকের মধ্য প্রাচ্যের অভিবাসী।  তার মা তৈয়বা মজুমদার ছিলেন চাঁদবাড়ির (বর্তমানে উত্তর দিনাজপুর জেলায়)।

স্থানীয় স্কুল থেকে ম্যাট্রিকুলেশনের পর, তিনি কুমুদিনী কলেজে ভর্তি হন ও সেখান থেকে ১৯৫৮ সালে বিএ ডিগ্রি লাভ করেন।

তিনি ১৯৫৬ সালে কুদুমিনি কলেজ ছাত্র সংসদের সাধারণ সম্পাদক (১৯৫৬-৫৭) নির্বাচিত হন। তিনি ১৯৯১ সালে জাতীয় সংসদের সংরক্ষিত আসনের সদস্য হন। তিনি ১৯৯৬ ও ২০০১ সালে দিনাজপুর-৩ আসনের এম পি নির্বাচিত হন। তিনি বাংলাদেশ সরকারের মহিলা ও শিশু বিষয়ক মন্ত্রী ছিলেন। তিনি ১৪ জানুয়ারী, ২০০৬ সালে মৃত্যুবরণ করেন। মৃত্যুর আগে তিনি বাংলাদেশ জাতীয়তাবাদী দল (বিএনপি)-এর ভাইস- চেয়ারম্যান ছিলেন।

তথ্যসূত্র 

১৯৩৯-এ জন্ম
২০০৬-এ মৃত্যু
পঞ্চম জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
খালেদা জিয়ার দ্বিতীয় মন্ত্রিসভার সদস্য
মজুমদার–জিয়া পরিবার
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
২১শ শতাব্দীর নারী রাজনীতিবিদ
দিনাজপুর জেলার ব্যক্তি
২১শ শতাব্দীর বাংলাদেশী নারী রাজনীতিবিদ
বায়তুল্লাহ মেহসুদ

বায়তুল্লাহ মেহসুদ জঙ্গি প্রধান যিনি বেঁচে আছেন না মারা গেছেন তা নিয়ে গণমাধ্যমসহ পাকিস্তান ও মার্কিন সেনামহলে আলোচনার অন্ত নেই। এদিকে পাকিস্তানি তালেবান তার মৃত্যুর খবর অস্বীকার করেছে। তারা দাবি করেছে তাদের নেতা সুস্থ আছেন এবং ‘জিহাদি’ নির্দেশনা দিয়ে যাচ্ছেন। ধর্মীয় উগ্রবাদ আর সন্ত্রাসে জর্জরিত পাকিস্তানে নিরাপত্তাব্যবস্থা এমনকি সার্বভৌমত্বের প্রতিও হুমকি হিসেবে পরিগণিত মেহসুদের বিরুদ্ধে অনেক দিন ধরেই সর্বাত্মক সেনা অভিযান চলছিল।

প্রাথমিক জীবন 
সত্তর দশকের গোড়ার দিকে মেহসুদ অনগ্রসর ওয়াজিরিস্তানের বান্নু জেলার লন্দি গ্রামে জন্মগ্রহণ করেন। তিনি প্রাথমিক পাঠ নেন স্থানীয় মাদ্রাসায়। আশির দশকের গোড়ার দিকে সোভিয়েত ইউনিয়ন আফগানিস্তানে দখলদারি চালালে বিপুলসংখ্যক পাকিস্তানি মাদ্রাসাছাত্রকে পাকিস্তানের কেন্দ্রীয় গোয়েন্দা সংস্থা আইএসআই রিক্রুট করে আফগান যুদ্ধের জন্য। সেই দলে যোগদান করেন মেহসুদ। সেই থেকে তার পথচলা সহিংসতার রাস্তায়।

তেহরিক-ই-তালেবান পাকিস্তান 
নাইন-ইলেভেনে মার্কিন যুক্তরাষ্ট্রে সন্ত্রাসী হামলার পর যুক্তরাষ্ট্র যখন আফগানিস্তানে হমলা শুরু করে তখন বায়তুল্লাহ মেহসুদের কোনো খ্যাতি ছিল না। ২০০৭ সালে তিনি পাকিস্তানের বিবদমান কিছু দলকে একত্রিত করে উত্তর-পশ্চিম সীমান্ত প্রদেশ ও দক্ষিণ ওয়াজিরিস্তানে গঠন করেন তেহরিক-ই-তালেবান পাকিস্তান। পরবর্তী সময়ে উত্তর-পশ্চিম সীমান্ত প্রদেশে শরিয়া আইন চালুর দাবিতে মেহসুদের নেতৃত্বে তালেবানরা পাকিস্তান সেনাবাহিনীর বিরুদ্ধে যুদ্ধ শুরু করে। পাকিস্তান এবং তাদের ঘনিষ্ঠ মিত্র মার্কিন যুক্তরাষ্ট্র মেহসুদের বাহিনীকে আল কায়দার অংশ হিসেবে জঙ্গি গোষ্ঠী আখ্যায়িত করে। তবে পাশ্চাত্যের কোনো লক্ষ্যবস্তুতে মেহসুদ হামলা পরিচালনা করেননি।

শরিয়া শাসন 
বায়তুল্লাহ মেহসুদ ‘স্বপ্ন’ দেখতেন শরিয়া শাসনের। শরিয়া শাসন প্রতিষ্ঠার জন্য পাকিস্তানকে সন্ত্রাসের আখড়ায় পরিণত করেন বায়তুল্লাহ মেহসুদ। দেশটিতে একের পর এক বোমা হামলা, হত্যা পাকিস্তানকে পরিণত করে বিশ্বের সবচেয়ে ভয়ঙ্কর রাষ্ট্রে।

বেনজির ভুট্টোর হত্যাকারী সন্দেহ 
পাকিস্তানি গোয়েন্দাদের ধারণা, বায়তুল্লাহ মেহসুদ সাবেক প্রধানমন্ত্রী বেনজির ভুট্টোর হত্যাকারী। ইসলামাবাদের ম্যারিয়ট হোটেলে ভয়াবহ বোমা হামলা, লাহোরে পুলিশ প্রশিক্ষণকেন্দ্রে হামলা, লাহোরে শ্রীলঙ্কান ক্রিকেট দলের বাসে আততায়ীর গুলিবর্ষণ, পাকিস্তানে সংঘটিত প্রায় সব ভয়াবহ সন্ত্রাসের জন্য বায়তুল্লাহ মেহসুদকে সন্দেহ করা হয়>

মৃত্যু 
পাকিস্তানের উত্তর-পশ্চিমাঞ্চল দক্ষিণ ওয়াজিরিস্তানে, মার্কিন ক্ষেপণাস্ত্র হামলায় মেহসুদ, তার স্ত্রী এবং তাদের ৬ থেকে ৭ জন দেহরক্ষী প্রাণ হারায়। মেহসুদের শেষকৃত্য অনুষ্ঠিত হওয়ার পর নিজ গ্রাম নার্দোসাইয়ে তাকে দাফন করা হয় বলে জানা গেছে। তবে পাকিস্তান সরকারের পক্ষ থেকে মেহসুদের মৃত্যুর খবর এখনও পুরোপুরি নিশ্চিত করা হয়নি।

তথ্যসূত্র

বহিঃসংযোগ 
 Pakistan Taliban chief Baitullah Mehsud killed
 Eye of the Predator by Abhisar Sharma
 BBC Profile – Baitullah Mehsud BBC News 28 December 2007
 Who is Baitullah Mehsud? Part 1 and Part 2 (c) 2007
 Pakistan's Most Wanted  IslamOnline.net, 29 January 2008
 "The Drone War," by Peter Bergen and Katherine Tiedeman in The New Republic
 "The Predator War," by Jane Mayer, The New Yorker

তেহরিকে তালেবান পাকিস্তানের সদস্য
১৯৭২-এ জন্ম
২০০৯-এ মৃত্যু
পশতু ব্যক্তি
পাকিস্তানি ইসলামপন্থী
সালাফি জিহাদি
ইসলামী সন্ত্রাসী গোষ্ঠীর নেতা
পাকিস্তানে কেন্দ্রীয় গোয়েন্দা সংস্থার ড্রোন হামলায় মৃত্যু
মুহম্মদ কবির

মুহম্মদ কবির ১৬শ শতকের একজন কবি। তিনি হিন্দি কবি মনঝনের মধুমালত কাব্যের অনুসরণে মধুমালতী নামক কাব্য রচনা করেন। কাব্যটি এতটা জনপ্রিয়তা অর্জন করেছিল যে, কবিরের পরবর্তী ছয়জন কবি ও ওই একই নাম দিয়ে কাব্য রচনা করেছিলেন। তাঁর রচিত এই মূল্যবান কাব্যগ্রন্থটি চট্টগ্রাম জেলার জোরারগঞ্জে পাওয়া যায়।

সাহিত্য কর্ম 
 মধুমালতী (১৫৮৮)

বহিঃসংযোগ

তথ্যসূত্র 

বাঙালি কবি
মধ্যযুগের কবি
চট্টগ্রাম জেলার কবি
বাঙালি লেখক
মীরসরাই উপজেলার ব্যক্তি
এডউইন মাটিসন ম্যাকমিলান

এডউইন মাটিসন ম্যাকমিলান () (১৮ সেপ্টেম্বর ১৯০৭ - ৭ সেপ্টেম্বর ১৯৯১) একজন মার্কিন পদার্থবিজ্ঞানী। তিনি ১৯৫১ সালে রসায়নে নোবেল পুরস্কার লাভ করেন।

জীবনী 
ম্যাকমিলান ক্যালিফোর্নিয়া ইনস্টিটিউট অফ টেকনোলজি থেকে ১৯২৮ সালে ব্যাচেলর অব সায়েন্স এবং ১৯২৯ সালে মাস্টার অব সায়েন্স ডিগ্রি লাভ করেন। ১৯৩২ সালে প্রিন্সটন বিশ্ববিদ্যালয় থেকে লাভ করেন ডক্টর অব ফিলোসফি।

তথ্যসূত্র

বহিঃসংযোগ 

প্রিন্সটন বিশ্ববিদ্যালয়ের প্রাক্তন শিক্ষার্থী
নোবেল বিজয়ী রসায়নবিদ
১৯০৭-এ জন্ম
১৯৯১-এ মৃত্যু
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
ন্যাশনাল মেডেল অফ সাইন্স বিজয়ী
মার্কিন নোবেল বিজয়ী
ক্যালিফোর্নিয়ার বিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
ব্লাকটিপ হাঙর

কালা হাঙ্গর বা ব্লাকটিপ হাঙর  (বৈজ্ঞানিক নাম:Carcharhinus limbatus) () হলো রেকিয়াম হাঙরের একটা প্রজাতি এবং এরা কার্কারিনিডি পরিবারের একটা হাঙর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। এটি সাধারণত উপকূলবর্তী এবং প্রায় ক্রান্তীয় উপকূলবর্তী লোনা জলে দেখা যায়।

আরও দেখুন
 বাংলাদেশের মাছের তালিকা

তথ্যসূত্র

হাঙ্গরের প্রজাতি
১৮৩৯-এ বর্ণিত মাছ
চিত্রা শালিক

চিত্রা শালিক বা পাতি কাঠশালিক (বৈজ্ঞানিক নাম: Sturnus vulgaris, ) স্টারনিডি পরিবারভূক্ত মাঝারি আকৃতির গায়ক পাখি। ২০ সেন্টিমিটার লম্বাটে এ পাখির গায়ে ছিটছিটে কালচে পালক রয়েছে। বছরের কোন কোন সময়ে এটি খানিকটা সাদা রঙের হয়। এদের পা গোলাপী বর্ণের এবং শীতকালে এদের চঞ্চু কাল ও গ্রীষ্মকালে হলদে বর্ণের হয়ে থাকে। পূর্ণবয়স্ক পাখির তুলনায় ছোট্ট শাবকের পালক কিছুটা বাদামী বর্ণের। গায়ক পাখি হিসেবে বিশ্বব্যাপী এর যথেষ্ট পরিচিতি রয়েছে। দলবদ্ধভাবে থাকতে এরা পছন্দ করে।

বিভিন্ন ধরনের স্তন্যপায়ী প্রাণী, শিকারী পাখির কবলে পড়ে ধীরে ধীরে এদের আবাসস্থলগুলো সঙ্কুচিত হয়ে আসছে। উত্তর ও পশ্চিম ইউরোপে সাম্প্রতিক বছরগুলোয় তৃণভূমির স্বল্পতাজনিত কারণে ধীরে ধীরে এ পাখির সংখ্যা কমছে। তা স্বত্ত্বেও ব্যাপক সংখ্যায় চিত্রা শালিকের দেখা যাবার প্রেক্ষিতে আই.ইউ.সি.এন এ প্রজাতিকে ন্যূনতম বিপদগ্রস্ত হিসেবে উল্লেখ করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতি সংরক্ষিত।

বিবরণ 
চিত্রা শালিকের প্রায় এক ডজন উপপ্রজাতি রয়েছে। ইউরোপ ও পশ্চিম এশিয়ার দেশগুলোয় এ পাখির প্রধান বিচরণক্ষেত্র। এছাড়াও অস্ট্রেলিয়া, নিউজিল্যান্ড, উত্তর আমেরিকা, দক্ষিণ আফ্রিকাসহ বিভিন্ন দেশে এ পাখির দেখা মেলে। দক্ষিণ ও পশ্চিম ইউরোপ এবং দক্ষিণ-পশ্চিম এশিয়ার দেশগুলোয় এ পাখির প্রাচীন উৎপত্তি স্থলরূপে বিবেচিত। পরিযায়ী পাখি হিসেবে চিত্রা শালিক শীত মৌসুমে দক্ষিণ এশিয়ার দেশগুলোতে এসে থাকে। সাদাসিধে বাসা বাধে।

প্রজনন 
ইউরোপ ও মধ্যপ্রাচ্যে চিত্রা শালিক সচরাচর প্রতিবৎসর মে-জুন মাসে এক থেকে দুইবার ডিম প্রসব করে। ঘরের চালের ফাঁক, সিলিং, কাঠঠোকরার কোটরে অগোছালোভাবে পাতা, খড়, শুকনো ঘাস দিয়ে বাসা তৈরি করে। প্রজনন মৌসুমে এরা বদরাগী হয়ে যেতে পারে।  চার থেকে পাঁচটি নীলচে রঙের ডিম পাড়ে। প্রায় দুই সপ্তাহ ডিমে তা দেয়। বাচ্চাগুলো পরবর্তীতে আরো তিন সপ্তাহ বাসায় অবস্থান করে।

খাদ্যাভ্যাস 
মূলতঃ চিত্রা শালিক পোকামাকড় খেতেই বেশি অভ্যস্ত। উল্লেখযোগ্য হারে মাকড়শা, মথ, ঘাসফড়িং, মৌমাছি, পিঁপড়া ইত্যাদি কীট-পতঙ্গ ভক্ষণে অভ্যস্ত হওয়ায় কৃষকের উপকার করে থাকে। এছাড়াও অনেকসময় কেঁচো, শামুকসহ ব্যাঙ, টিকটিকিজাতীয় ছোট্ট আকৃতির মেরুদণ্ডী প্রাণীও শিকার করে জীবনধারন করে। সর্বভূক প্রাণী হিসেবে ফলমূল, অঙ্কুরিত বীজ, নোংরা-আবর্জনা থেকেও এরা খাদ্য সংগ্রহ করে। আঙ্গুর, চেরিজাতীয় ফলও সুযোগ পেলে গিলে ফেলে। রোপিত বীজ ভক্ষন করায় অনেক সময় এরা কৃষকের ক্ষতির কারণ হয়ে দাঁড়ায়। অতিমাত্রায় কিচির-মিচির করায় পরিবেশে শব্দদূষণের পরিবেশ সৃষ্টি করে। পশ্চিম অস্ট্রেলিয়ায় সীমিত আকারে এদের নিয়ন্ত্রণ করা গেছে।

তথ্যসূত্র 

স্টার্নাস
এশিয়ার পাখি
মধ্য এশিয়ার পাখি
ইউরোপের পাখি
আফ্রিকার পাখি
পরিযায়ী পাখি
বাংলাদেশের পাখি
ভারতের পাখি
ভুটানের পাখি
শালিক
কথাবলা পাখি
১৭৫৮-এ বর্ণিত পাখি
উত্তর আমেরিকার পাখি
পাকিস্তানের পাখি
কার্ল লিনিয়াস কর্তৃক নামকরণকৃত ট্যাক্সা